polyglot-tagger/wikipedia-language-snippets-filtered huggingface dataset:
సుమారు 133, 122 వేల సంవత్సరాల క్రితం సహారన్-అరేబియా ఎడారి దక్షిణ భాగాలు అబ్బాసియా ప్లూవియల్ ప్రారంభాన్ని చూసాయి. ఋతుపవనాల ద్వారా వర్షపాతం పెరిగిన తడి కాలమది. యూరేసియాలో జీవిస్తున్న జీవజాలం ఆఫ్రికాకు ప్రయాణించడానికి, ఇక్కడి జీవజాలం అటు వెళ్ళడానికీ ఇది అనువైన కాలం. వర్షాలు వచ్చినపుడే పెరిగే స్పీలియోథెమ్‌లు హోల్-జోకా, అషాలిమ్, ఎవెన్-సిడ్, మాలె-హా-మేషార్, క్టోరా క్రాక్స్, నగేవ్ జవోవా గుహల్లో పెరిగినట్లు కనిపించింది. ఆ సమయంలో కఫ్జే, ఎస్ స్కూల్ గుహల్లో, అవపాతం సంవత్సరానికి 600–1000 మి.మీ. ఉండేది. కఫ్జే-స్కూల్ రకానికి చెందిన శరీర నిర్మాణపరంగా ఆధునిక మానవుల అవశేషాలు ఈ కాలం నాటివే. కానీ, తరువాతి బెట్ట కాలంలో అక్కడ మానవ నివాసం ముగిసినట్లు కనిపిస్తోంది.
తడి సహారా లేదా హరిత సహారా కాలంలో, సహారా, అరేబియాలు సవానా గడ్డి భూములుగా మారాయి. ఆఫ్రికన్ వృక్ష, జంతుజాలాలు ఈ రెండూ ఆ ప్రాంతాల్లో కనిపించేవి. అతివృష్టి కాలాల మధ్యంతర కాలంలో బెట్టగా ఉండే కాలాల్లో సహారా ప్రాంతం తిరిగి ఎడారి పరిస్థితులకు వచ్చేది. సాధారణంగా పశ్చిమ ఆఫ్రికా రుతుపవనాలు దక్షిణ దిశగా తిరోగమించడం కారణంగా, ఇది జరిగేది. వర్షపాతాన్ని మించి, బాష్పీభవనం ఉండేది. చాద్ సరస్సు వంటి సరస్సులలో నీటి మట్టం పడిపోయేది. నదులు ఎండిపోయేవి. వృక్ష, జంతుజాలాలు ఉత్తరంగా అట్లాస్ పర్వతాలకు, దక్షిణ దిశగా పశ్చిమ ఆఫ్రికాలోకి, లేదా తూర్పువైపు నైలు లోయలోకి మళ్ళేవి. ఒకే జాతికి చెందిన వివిధ జనాభాలు ఆయా ప్రాంతాల్లోని వేర్వేరు శీతోష్ణస్థితులకు తగినట్లుగా మార్పులకు లోనై ఆయా స్థానిక పరిస్థితులకు అలవాటు పడేవి.
చివరి హిమనదీయ గరిష్టం తర్వాత సహారన్ పంపుకు ఉదాహరణ ఒకటి సంభవించింది. చివరి హిమనదీయ గరిష్ఠం సమయంలో సహారా ఎడారి ఇప్పటి కంటే విస్తృతంగా ఉండేది. ఉష్ణమండల అడవుల విస్తీర్ణం బాగా తగ్గిపోయింది. ఈ కాలంలో, తక్కువ ఉష్ణోగ్రతల కారణంగా హాడ్లీ సెల్ బలం తగ్గింది. తద్వారా ఇంటర్-ట్రాపికల్ కన్వర్జెన్స్ జోన్ లో పైకి ఎగుస్తున్న ఉష్ణమండల గాలులు ఉష్ణమండలానికి వర్షాన్ని తేగా, 20 డిగ్రీల ఉత్తర అక్షాంశం వద్ద కిందికి దిగుతున్న పొడి గాలులు భూమధ్యరేఖ వైపు ప్రవహించి, ఈ ప్రాంతానికి ఎడారి పరిస్థితులను తెస్తాయి. ఈ దశలో ఉత్తర ఉష్ణమండల అట్లాంటిక్ నుండి ఖనిజ ధూళి గాల్లో కొట్టుకుని వస్తుంది.
లెవాంట్ ప్రాంతంలోని భూవంతెన ద్వారా యురేషియా, ఆఫ్రికాల మధ్య వృక్ష, జంతుజాలాలు ఎలా వలస వెళ్ళాయో వివరించే పరికల్పనే సహారా పంపు సిద్ధాంతం. ఆఫ్రికాలో అనేక వేల సంవత్సరాల విస్తారమైన వర్షపాతం కారణంగా ఏర్పడిన "తడి- సహారా" దశలో ఆఫ్రికాలో పెద్ద సరస్సులు, బోలెడు నదులూ ఉండేవి అని ఈ పరికల్పన ప్రతిపాదిస్తుంది ఈ ప్రాంతంలో కనిపించే వృక్ష, జంతుజాలాల్లో మార్పులకు ఇది కారణభూతమైంది. ఎడారి దశలో 18 – 8 లక్షల సంవత్సరాల కిందట, నైలు నది పూర్తిగా ఎండిపోయి, అప్పుడప్పుడూ మాత్రమే ప్రవహిస్తూ ఉండేది. ఆ సమయంలో నైలు నది వెంట వలసలు ఆగిపోయాయి. నైలు నది ప్రాంతంలో భూమి పైకి ఉబ్బిన కారణంగా ఇది జరిగింది.
ప్లయో-ప్లైస్టోసీన్ కాలాల్లో ఆఫ్రికాకు వలస వెళ్ళిన వాటిలో - క్యాప్రినే లు (32 లక్షల సంవత్సరాల క్రితం ఒకసారి, 27-25 లక్షల సంవత్సరాల క్రితం రెండో సారి); నైక్టెర్యూట్స్ , ఈక్వస్ ఉన్నాయి. 26 లక్షల సంవత్సరాల క్రితం హిప్పోట్రాగస్ ఆఫ్రికా నుండి సివాలిక్ పర్వతాల వద్దకు వలస వచ్చింది. ఆసియా బోవిడ్లు ఆఫ్రికా నుండి ఐరోపాకు తిరిగి ఐరోపాకూ తరలాయి. ప్రైమేట్ థెరోపిథెకస్ జనాభా కృశించింది. దాని శిలాజాలు ఐరోపా, ఆసియాల్లో మాత్రమే కనిపించాయి. హోమో, మకాకా లు విస్తృత పరిధులలో స్థిరపడ్డాయి.
దక్షిణ నెగెవ్ ఎడారిలో 185–140 వేల సంవత్సరాల మధ్య , 110–90 వేల సంవత్సరాల మధ్య , 85 వేల సంవత్సరాల క్రితం తర్వాత, అంతర్‌హిమనదీయ కాలంలోను , హిమనదీయ కాలం లోనూ, హోలోసీన్ లోనూ స్పేలియోథెమ్‌లు పెరగలేదు. ఈ కాలాలలో దక్షిణ నెగెవ్ బెట్ట గాను, బాగా బెట్టగానూ ఉండేదని ఇది సూచిస్తుంది.
140 వేల సంవత్సరాలకు ముందు, 115 వేల సంవత్సరాలకు తరువాత ఎర్ర సముద్ర తీర మార్గం చాలా బెట్టగా ఉండేది. 90–87 వేల సంవత్సరాల క్రితం కాస్త తడి పరిస్థితులు కనిపిస్తాయి గాని, ఇది 125 వేల సంవత్సరాల క్రితం నాటి వర్షపాతంలో కేవలం పదోవంతు మాత్రమే. ఎవెన్-సిడ్ -2 లో మాత్రమే స్పీలోథెమ్‌లు కనిపించాయి.
చివరి హిమనదీయ సమయంలో పశ్చిమ మధ్యధరా చుట్టూ ఉండే తీర మార్గం కొన్ని సమయాల్లో బయటపడి ఉండవచ్చు; హోల్-జాఖ్, నాగేవ్ జావోవా గుహల్లో స్పీలోథెమ్‌లు పెరిగాయి. స్పీలోథెమ్ పెరగడాన్ని, కాల్సైట్‌లతో పోలిస్తే, తడి కాలాలు కేవలం పదులు లేదా వందల సంవత్సరాలు మాత్రమే ఉన్నాయని తెలుస్తోంది.
1930 సంవత్సరం నాటికి, దాండేలి జనాభా 515 మాత్రమే. వీరు ప్రధానంగా అటవీ శాఖలో ఇంకా ప్రభుత్వ కలప మిల్లులో పని చేసేవారే. చాలా మంది నివాసీలు కొంకణి, దేవాలి, మరాఠాలు, కురుబా, లంబానీ, నీగ్రో, ముస్లిం వర్గాలకు చెందినవారు. ఈ స్థావరం కాళీ నది ఒడ్డున ఉంటూ ఒక పారిశ్రామిక పట్టణంగా అభివృద్ధి చెందింది. దీనికి ఇండియన్ ప్లైవుడ్ మాన్యుఫ్యాక్చరింగ్ కంపెనీ, లాల్భాయ్ ఫెర్రో-మాంగనీస్ ఫ్యాక్టరీ, వెస్ట్ కోస్ట్ పేపర్ మిల్, ఇండియన్ సామిల్ లాంటి అనేక సంస్థలే కాకుండా, ఈ ఊరి చుట్టూ ఉన్న చిన్న చిన్న పరిశ్రమలు ఇంకా కాళీ నది వెంబడి వివిధ ప్రదేశాలలో విద్యుత్ ఉత్పత్తి చేసే ఆనకట్టల నిర్మాణంలో నిమగ్నమైన కర్ణాటక పవర్ కార్పొరేషన్ దాండేలిని అడవిలో ఉన్న ఒక ఊరిని పట్టణంగా తీర్చిదిద్దుతానికి కారకులు. ఆ పాత ప్రాంతాన్ని ఓల్డ్ దాండేలీ అని ఇప్పటికి పిలుస్తారు.
దాండేలి కర్ణాటకలోని ఉత్తర కన్నడ జిల్లాలో ఒక పారిశ్రామిక పట్టణం. ఉత్తర భారతదేశానికి చెందిన వ్యాపారవేత్తలు పడమటి కనుమలులో దట్టమైన అటవీ మధ్యలో కాళీ నది ఒడ్డున అనేక పరిశ్రమలను స్థాపించడానికి 1950-55 కాలంలో వచ్చారు. కాగితపు కర్మాగారాలు, ఇనుప ఉత్పత్తులు, సాఫ్ట్‌వుడ్ కర్మాగారాలను ఏర్పాటు చేశారు. కాళీ నది ఒడ్డున ఉన్న ఈ ఊరు ఇప్పుడు పర్యాటకానికి ప్రాచుర్యం పొందింది. దాండేలి దక్షిణ భారతదేశంలో జల క్రీడలకు ప్రసిద్ధి చెందింది, ముఖ్యంగా వైట్ వాటర్ అడ్వెంచర్ రాఫ్టింగ్‌కు ప్రసిద్ధి చెందింది. ఇంతే కాకుండా దాండేలి వణ్యప్రాణులకి ప్రసిద్ధి ఇక్కడి అరణ్య ప్రాంతాన్ని అంశి ప్రాంతాన్ని కలిపి ప్రొజెక్ట్ టైగర్ రిజర్వ్గా, తరువాత 2015 లో కాళీ టైగర్ రిజర్వ్ గా పేర్కొనబడింది.
భారతదేశం నలుమూలల నుండి వచ్చిన వలసదారులు దాండేలి జనాభాలోని గణనీయమైన భాగం. వీరు ఉత్తరదక్షిణ భారత రాష్ట్రాలైన రాజస్థాన్, ఉత్తర ప్రదేశ్, బీహార్, గుజరాత్, ఆంధ్ర, తమిళనాడు, కేరళ నుండే కాకుండా కర్ణాటక రాష్ట్రంలోని ఇతర జిల్లాల నుండి కూడావచ్చి ఇక్కడ స్థిరపడ్డారు. కర్ణాటక అధికారిక భాష కన్నడ అయినప్పటికి దాండేలిలో ముఖ్యమైన వాడుక భాష హిందీ. అలాగే పండుగల్లో కూడా కన్నడ పండుగలే కాకుండ దసరా, రాంలీల, గణేష్ చతుర్థి, దీపావళి, రంజాన్, బక్రీద్ , హోళీ పండుగలు ఆ ఊరి జనాభా వైవిధ్యంను ప్రతిబింబిస్తుంది.
స్థానిక పురాణం ప్రకారం ఈ నగరానికి మిరాషి భూస్వాముల సేవకుడైన దండేలప్ప అనే ఒక యువకుని వల్ల వచ్చింది. అతను తన విధేయత కారణంగా ప్రాణాలు కోల్పోయిన తరువాత అతనిని స్థానికులు దేవతగా కొలవడం మొదలు పెట్టారు. ఈ ఊరికి అతని పేరుతో దాండేళీ, దాండేలి, దండేలీ అని పిలవబడసాగింది. ప్రత్యామ్నాయ పురాణం ప్రకారం, దండకనాయక అనే రాజు అడవుల గుండా వెళ్తూ ఈ ప్రాంతానికి తన పేరు పెట్టుకున్నాడు. ఇంకో కథనం ప్రకారం ఈ ప్రాంతంలో శ్రీ రాముడు సీతా లక్ష్మణులతో తిరిగిన దండకారణ్యం భాగం అని కూడా నమ్ముతారు.
1936 వరకు ఇక్కడ పాఠశాల లేదు. శివాజీ నార్వేకర్, పుండాలిక్ పై, సదానంద్ గోపాల్ నడ్కర్ణి, బాలప్ప చవాన్, బాప్షెట్ అంతా కలిసి సమీప కొండపై ఒక గుడిసెలో ఒక గది పాఠశాల నిర్మించడానికి సహకరించారు. అక్కడ ఇప్పుడు ప్రభుత్వ ఉర్దూ పాఠశాల ఉంది. రామచంద్ర గణపట్ నాయక్ పాఠశాల నడుపుటకు గోకర్ణ సమీపంలోని సానికట్ట నుండి వలస వచ్చారు. పాఠశాల కేవలం 18 మంది విద్యార్థులతో ప్రారంభమైంది, వారిలో ముగ్గురు వారి గురువు ఆర్.జి.నాయక్ కంటే పెద్దవారు.1939 లో ఈ పాఠశాలను బ్రిటిష్ ప్రభుత్వం అధికారికంగా గుర్తించింది.
పులులు, చిరుతపులులు, నల్ల పాంథర్లు, ఏనుగులు, గౌర్, జింకలు, ఎలుగుబంట్లు వంటి వన్యప్రాణులకు దాండేలి సహజ నివాస స్థలం. ఇది కర్ణాటకలోని రెండవ అతిపెద్ద వన్యప్రాణుల అభయారణ్యం. దీనిని 2007 లో పులి సంరక్షణ కేంద్రంగా గుర్తించారు. ఈ అడవిలో అనేక రకాల సరీసృపాలు, ఇంకా దాదాపు 300 రకాల పక్షులు ఉన్నాయి.
బ్రిటీష్ జమైకాలోని నైన్ మైల్లో జన్మించిన మార్లే, బాబ్ మార్లే, వైలర్స్ ఏర్పడిన తరువాత 1963 లో తన వృత్తిపరమైన సంగీత వృత్తిని ప్రారంభించాడు. ఈ బృందం 1965 లో తన తొలి స్టూడియో ఆల్బమ్ ది వైలింగ్ వైలర్స్ ను విడుదల చేసింది, ఇందులో " వన్ లవ్ / పీపుల్ గెట్ రెడీ " అనే సింగిల్ ఉంది; ఈ పాట ఎంతో ప్రాచూర్యం పొందింది, ప్రపంచవ్యాప్త మ్యూజిక్ చార్టులలో మొదటి ఐదు స్థానాల్లో నిలిచింది, ఈ బృందాన్ని రెగెలో పెరుగుతున్న వ్యక్తిగా స్థాపించింది. ది వైలర్స్ తరువాత పదకొండు స్టూడియో ఆల్బమ్‌లను విడుదల చేసింది; ప్రారంభంలో బిగ్గరగా వాయిద్యం, గానం చేస్తున్నప్పుడు, ఈ బృందం 1960 ల చివరలో, 1970 ల ప్రారంభంలో లయ-ఆధారిత పాటల నిర్మాణంలో పాల్గొనడం ప్రారంభించింది, ఇది గాయకుడు రాస్తాఫేరియనిజంలోకి మారడంతో సమానంగా ఉంది. ఈ కాలంలో మార్లే లండన్‌కు మకాం మార్చాడు, ది బెస్ట్ ఆఫ్ ది వైలర్స్ ఆల్బమ్ విడుదలతో ఈ బృందం వారి సంగీత మార్పును వర్గీకరించింది.
క్యాచ్ ఎ ఫైర్ అండ్ బర్నిన్ ఆల్బమ్‌లు విడుదలైన తరువాత ఈ బృందం అంతర్జాతీయ విజయాన్ని సాధించింది, పర్యాటక కళాకారులుగా ఖ్యాతిని పొందింది. ఒక సంవత్సరం తరువాత వైలర్స్ రద్దు చేయబడ్డారు, మార్లే తన సోలో మెటీరియల్‌ను బ్యాండ్ పేరుతో విడుదల చేశాడు. అతని తొలి స్టూడియో ఆల్బమ్ నాటీ డ్రేడ్ సానుకూల స్పందనను పొందింది, దాని తరువాత రాస్తామాన్ వైబ్రేషన్ . ఆల్బమ్ విడుదలైన కొన్ని నెలల తరువాత, జమైకాలోని తన ఇంటి వద్ద జరిగిన హత్యాయత్నం నుండి మార్లే బయటపడ్డాడు, ఇది వెంటనే శాశ్వతంగా లండన్‌కు మకాం మార్చడానికి ప్రేరేపించింది. అక్కడ అతను ఎక్సోడస్ ఆల్బమ్‌ను రికార్డ్ చేశాడు; ఇది బ్లూస్, సోల్, బ్రిటిష్ రాక్ యొక్క అంశాలను కలిగి ఉంది, విస్తృతమైన వాణిజ్య విజయాన్ని సాధించింది, ఇది ఎప్పటికప్పుడు ఉత్తమ ఆల్బమ్‌లలో ఒకటిగా పరిగణించబడుతుంది.
రాబర్ట్ నెస్టా మార్లే, జమైకా గాయకుడు, పాటల రచయిత. రెగె యొక్క మార్గదర్శకులలో ఒకరిగా పరిగణించబడుతున్న అతని సంగీత వృత్తిని రెగె, స్కా, రాక్‌స్టెడీ యొక్క అంశాలను మిళితం చేయడం ద్వారా, అలాగే సున్నితమైన, విలక్షణమైన స్వర, పాటల రచన శైలిని గుర్తించడం ద్వారా గుర్తించబడింది. మార్లే సంగీతానికి చేసిన రచనలు ప్రపంచవ్యాప్తంగా జమైకన్ సంగీతం యొక్క దృశ్యమానతను పెంచాయి, ఒక దశాబ్దం పాటు జనాదరణ పొందిన సంస్కృతిలో ప్రపంచవ్యాప్త వ్యక్తిగా నిలిచాడు.
తన కెరీర్లో మార్లే రాస్తాఫారి ఐకాన్ గా ప్రసిద్ది చెందాడు, గాయకుడు తన సంగీతాన్ని ఆధ్యాత్మిక భావనతో నింపడానికి ప్రయత్నించాడు. అతను జమైకా సంస్కృతి, గుర్తింపు యొక్క ప్రపంచ చిహ్నంగా కూడా పరిగణించబడ్డాడు, గంజాయిని చట్టబద్ధం చేయటానికి తన బహిరంగ మద్దతుతో వివాదాస్పదంగా ఉన్నాడు, అదే సమయంలో అతను పాన్-ఆఫ్రికనిజం కోసం కూడా వాదించాడు.
అయితే, పెళ్లికి రెండు రోజుల ముందు కృష్ణకాంత్ ఇంట్లో మంటలు చెలరేగుతాయి . పూనమ్ సమయానికి ఇంటి నుండి బయటకు వెళ్లినప్పటికీ, మంటల్లో చిక్కుకున్న తన చెల్లి రజనీని రక్షించడానికి వెళుతుంది. ఈ ప్రయత్నంలో పూనమ్ శరీరం భారీగా కాలిపోతుంది. అలాంటి సందర్భాల్లో, బ్రతకటం కష్టం అని డాక్టర్ పూనమ్ తండ్రికి తెలియజేస్తాడు. వేడుక కోసం మధుపూర్ నుంచి బయలుదేరుతున్న ప్రేమ్ కు ఈ విషయం ఫోన్ ద్వారా తెలియజేస్తారు. ఆమె గాయాలతో ఉన్నప్పటికీ పూనంతో వివాహం చేసుకోవాలని ప్రేమ్ నిర్ణయించుకుంటాడు ,దానికోసం అతనితో ఢిల్లీ నుండి అత్యుత్తమ వైద్యులను తీసుకురావాలని నిశ్చయించుకుంటాడు . అతను ఆమె శస్త్రచికిత్సకు ముందు అనధికారికంగా ఆమెను వివాహం చేసుకుంటాడు.ఢిల్లీ వైద్యుల సహాయంతో, ఆసుపత్రిలో పూనంకి శస్త్రచికిత్స విజయవంతంగా చేస్తారు . ఆసుపత్రిలో ఒకటిన్నర నెలలు గడిపిన తరువాత, పూనమ్ తన సోదరి కోసం తన అందాన్ని త్యాగం చేసిందని తెలుసుకున్న తరువాత తన పిన్ని పశ్చాత్తాప పడుతుంది . తరువాత, పూనమ్, ప్రేమ్ సాంప్రదాయకంగా వివాహం చేసుకున్నారు, వారి కొత్త జీవితానికి ఇంటికి వెళతారు. పూనమ్, ప్రేమ్ తమ మొదటి రాత్రిని జరుపుకోవడంతో ఈ చిత్రం ముగుస్తుంది.
పూనమ్ మధుపూర్ అనే చిన్న పట్టణంలో నివసించే మధ్యతరగతి అమ్మాయి. ఆమె తల్లి మరణం తరువాత, చాలా చిన్న వయస్సులో, ఆమె తండ్రి కృష్ణకాంత్ తన జీవితంలో ఒక తండ్రి యొక్క బాధ్యతను నెరవేర్చారు . ఏదేమైనా, ఆమె పిన్ని అసూయతో పూనమ్ను తన సొంత బిడ్డగా అంగీకరించలేకపోయింది, దానికి కారణం ఆమె సొంత కుమార్తె రజనీ రంగు తక్కువగా పైగా పూనమ్ కంటే తక్కువ అందంగా ఉండటం . న్యూ ఢిల్లీకి చెందిన మంచి పేరు ఉన్న వ్యాపారవేత్త ఐన హరిశ్చంద్ర కు ఇద్దరు కుమారులు ఉన్నారు: భావ్నా ను వివాహం చేసుకున్న సునీల్ , మృదువైన ఇంకా బాగా చదువుకున్న వ్యక్తి ప్రేమ్ .
వివాహ్, 2006 లో విడుదలైన హిందీ రసభరితమైన చిత్రం. దీనికి సూరజ్ ఆర్. బర్జాత్యా రచన ఇంకా దర్శకత్వం వహించారు. షాహిద్ కపూర్, అమృత రావు నటీనటులుగా నటించిన ఈ చిత్రాన్ని రాజ్‌శ్రీ ప్రొడక్షన్స్ నిర్మించి, పంపిణీ చేసింది. వివాహ్,ఇది ఇద్దరు వ్యక్తుల కథ. నిశ్చితార్థం నుండి వివాహం మధ్యలో సాగే వారి ప్రయాణాన్ని, తదనంతరమ్ వారు ఎదురుకునే పరిణామాలను ఈ చిత్రం వివరిస్తుంది.
షాహిద్ కపూర్ , అమృత రావు జంటగా నటించిన నాల్గవ చిత్రం వివాహ్. 2006 నవంబరు 10 న విడుదలైన ఈ చిత్రం, ఆ సంవత్సరంలో గొప్ప వ్యాపార విజయం సాధించిన సినిమాల్లో ఒకటిగా నిలిచింది. ప్రపంచవ్యాప్తంగా ₹ 539 మిలియన్లకు పైగా వసూళ్లను సంపాదించి, ఊహించని విజయం సాధించింది. అలాగే అప్పటికి, షాహిద్ కపూర్, అమృత రావుల జంటకు ఇది అతిపెద్ద వాణిజ్య విజయంగా నిలిచింది.
ప్రేమ్, పూనమ్ వారి జీవితంలో ఒకరికొకరు మరింత చేరువగా వెళతారు . విభిన్న మనసులు కలిగిన వాళ్ళు ఒకరికొకరు సరైనవారిగా ఉండాలని కోరుకుంటారు . ఇద్దరూ ఒకరికొకరు ఇచ్చిన నిశ్చితార్థపు ఉంగరాల యొక్క ఉదేశాన్ని , ప్రతిఫలంగా ఒకరికొకరు పొందిన ప్రత్యేక హక్కును గ్రహిస్తారు .వారి తోబుట్టువుల ప్రోత్సహంతో వారు ప్రేమలో పడటం మొదలుపెడతారు.
కపూర్ నటనకు గాను స్క్రీన్ అవార్డులలో అతనికి ఉత్తమ నటుడిగా నామినేషను రాగా, రావుకు ఉత్తమ నటి నామినేషను లభించింది. థియేటర్లలోను, అంతర్జాలం లోనూ ఏకకాలంలో విడుదలైన మొదటి భారతీయ చిత్రం, వివాహ్. ఈ చిత్రాన్ని తెలుగులోకి పరిణయం పేరిట అనువదించి, విడుదల చేశారు.
ఈయన హైదరాబాద్ లోని అడ్మినిస్ట్రేటివ్ స్టాఫ్ కాలేజ్ ఆఫ్ ఇండియా, సెంటర్ ఫర్ ఎకనామిక్ డెవలప్మెంట్ అండ్ అడ్మినిస్ట్రేషన్, ఖాట్మండు, సౌత్ ఆసియా ఇన్స్టిట్యూట్, హైడెల్బర్గ్ విశ్వవిద్యాలయం, జర్మనీ, బర్కిలీలోని కాలిఫోర్నియా విశ్వవిద్యాలయంలో ప్రొఫెసర్ గా బోధించాడు. ఈయన భారత ప్రభుత్వంతో పాటు అంతర్జాతీయ సంస్థలలో వివిధ సీనియర్ స్థాయి పదవులను నిర్వహించాడు:
కొందరు కాంగ్రెస్ సీనియర్ నాయకులు ఈ చర్యకు మద్దతుగా బహిరంగంగా ముందుకు వచ్చారు. హర్యానా మాజీ ముఖ్యమంత్రి భూపిందర్ సింగ్ హుడా, కాంగ్రెస్ పార్టీ "దారి తప్పింది" అంటూ ప్రభుత్వ నిర్ణయానికి మద్దతు ఇచ్చాడు. 370 అధికరణాన్ని తొలగించే ప్రభుత్వ చర్యకు జ్యోతిరాదిత్య సింధియా కూడా మద్దతు ఇచ్చాడు. "జమ్మూ కాశ్మీర్, లడఖ్‌లపై ఈ చర్యకూ, భారత్‌లో దాని సంపూర్ణ ఏకీకరణకూ నేను మద్దతు ఇస్తున్నాను" అని ఆయన ట్విట్టర్‌లో రాశాడు. అదే విధంగా, జమ్మూ కాశ్మీర్‌లో 370 అధికరణం లోని నిబంధనలను రద్దు చేయడం "జాతీయ సమగ్రత కొరకే"నని కాంగ్రెస్ నాయకుడు దీపెందర్ సింగ్ హూడా వాదించాడు. జమ్మూ కాశ్మీర్ ప్రత్యేక హోదాను రద్దు చేయాలన్న కాంగ్రెస్ వైఖరిపై కాంగ్రెస్ రాజ్యసభ చీఫ్ విప్ భువనేశ్వర్ కలితా రాజీనామా చేసి, "ఈ రోజు కాంగ్రెస్ భావజాలం ఆత్మహత్య చేసుకున్నట్లు కనిపిస్తోంది. నేను దానిలో భాగం కావడం నాకిష్టం లేదు" అని పేర్కొన్నాడు. జమ్మూ కాశ్మీర్‌లో 370 అధికరణం లోని నిబంధనలను రద్దు చేయడాన్ని కాంగ్రెస్ రాజకీయ నాయకుడు జనార్దన్ ద్వివేది స్వాగతించాడు. ఆలస్యం అయినప్పటికీ, "చారిత్రక తప్పిదం" సరిదిద్దబడిందని అన్నాడు.
కాశ్మీర్ లోయ నుండి తమకు సమాచారం లేదని, తమ ప్రతినిధులు సురక్షితంగా ఉన్నారో లేదో కూడా నిర్ధారించలేమని చాలా భారతీయ మీడియా సంస్థలు చెప్పాయి. పాత్రికేయులకు కర్ఫ్యూ పాసులు ఇవ్వలేదు. స్థానిక జర్నలిస్టు, ది కాశ్మీరియత్ వాలా వార్తా వెబ్‌సైట్ సంపాదకుడు ఖాజీ షిబ్లీని జమ్మూ కాశ్మీర్ పోలీసులు 2019 జూలై 28 న ఆరోపణలేమిటో చెప్పకుండా అరెస్టు చేశారని జర్నలిస్టులను రక్షించే కమిటీ చెప్పింది. కాని 2019 ఆగస్టు 5 నాటికి అతను ఇంకా అరెస్టులోనే ఉన్నాడా అనేది అస్పష్టంగా ఉంది అని కూడా చెప్పింది. చాలా మంది జర్నలిస్టులు, సైనికులు తమను ఆపేసినట్లు నివేదించారు. ఫోటోలను పంపించేందుకు యుఎస్బి ఫ్లాష్ డ్రైవ్ ద్వారా రాష్ట్రం నుండి బయటకు పంపించాల్సి వచ్చిందని మరికొందరు పేర్కొన్నారు. స్థానిక జర్నలిస్టు సిపిజెతో మాట్లాడుతూ "వారు పాత్రికేయులను, ముఖ్యంగా ఏమి జరుగుతుందో నివేదించేవారిని, అరెస్టు చేస్తారని నేను భయపడుతున్నాను" అన్నారు. జమ్మూ కాశ్మీర్‌లో ఉద్రిక్తతల మధ్య కనీసం ఇద్దరు జర్నలిస్టులను అదుపులోకి తీసుకున్నట్లు సిపిజే తరువాత నివేదించింది.
భారత రాజ్యాంగంలోని 370 అధికరణం 1949 అక్టోబరు 17 న చేర్చబడిన 'తాత్కాలిక నిబంధన'. ఇది జమ్మూ కాశ్మీర్ రాష్ట్రానికి ప్రత్యేక అధికారాలను ఇచ్చింది, చట్టబద్ధంగా దాని స్వంత రాజ్యాంగాన్ని కలిగి ఉండటానికి అధికారం ఇచ్చింది. దీని ప్రకారం, భారత రాజ్యాంగంలోని అధికరణం 1, 370 అధికరణం లోని నిబంధనలు రాష్ట్రానికి వర్తిస్తాయి. కాబట్టి, ఇన్స్ట్రుమెంట్ ఆఫ్ యాక్సెషన్ లో చేర్చిన అంశాలపై కేంద్ర ప్రభుత్వ చట్టాలు రాష్ట్రానికి వర్తించాలంటే, రాష్ట్ర ప్రభుత్వంతో "సంప్రదింపులు" అవసరం, ఇతర విషయాలపై చట్టాలు వర్తించాలంటే రాష్ట్ర ప్రభుత్వ "సమ్మతి" అవసరం. అదేవిధంగా, 1954 లో రాజ్యాంగ ఉత్తర్వు ద్వారా ప్రవేశపెట్టిన భారత రాజ్యాంగంలోని అధికరణం 35 ఎ, 'శాశ్వత నివాసితులను' నిర్వచించడానికి రాష్ట్ర శాసనసభకు అధికారం ఇచ్చింది. శాశ్వత నివాసితులుగా నిర్వచించబడిన వారికి రాష్ట్రంలో ఆస్తి హక్కులు, ఉపాధి, స్కాలర్‌షిప్‌లూ ఇతర సామాజిక ప్రయోజనాలూ లభిస్తాయి.
ఆగస్టు 16 న, జమ్మూ కాశ్మీర్ ప్రధాన కార్యదర్శి బివిఆర్ సుబ్రహ్మణ్యం, ప్రభుత్వం కాశ్మీర్ లోయలో దశలవారీగా లాక్డౌన్ ఎత్తివేయడం, కొన్ని ఆంక్షలను తొలగించడం చేస్తామని ప్రకటించాడు. రాయిటర్స్ ప్రకారం, శ్రీనగర్ లోని కొన్ని ప్రాంతాల్లో ఫోన్ సేవలు 2019 ఆగస్టు 16 న తిరిగి ప్రారంభమయ్యాయి. ల్యాండ్‌లైన్ ఫోన్ సేవలు శ్రీనగర్‌లో 2019 ఆగస్టు 18 నాటికి పునరుద్ధరిస్తామని సుబ్రహ్మణ్యం సూచించాడు. లోయలోని పాఠశాలలు 2019 ఆగస్టు 19 వారంలో తిరిగి తెరుస్తారు. అయితే, లోయలో కొన్ని పాఠశాలలు తెరిచినప్పుడు, పిల్లలు అస్సలు పాఠశాలలకు వెళ్ళలేదని పలు మీడియా సంస్థలు నివేదించాయి. సుబ్రహ్మణ్యం, "22 జిల్లాల్లో 12 ఇప్పటికే సాధారణంగా పనిచేస్తున్నాయి. ఏ వైపుననైనా ప్రాణనష్టం అసలు జరగలేదు, తీవ్రమైన గాయాలూ అవ లేదు. ఉగ్రవాద సంస్థల నిరంతర ముప్పును దృష్టిలో ఉంచుకుని టెలికాం కనెక్టివిటీని దశలవారీగా పునరుద్ధరిస్తాం" అని చెప్పాడు.
హోదాను రద్దు చేయడానికి ముందు, జమ్మూ కాశ్మీర్‌లో శాంతిభద్రతలను కొనసాగించడం కోసమని పేర్కొంటూ, వేలాది మంది పారా మిలటరీ భద్రతా దళాలను సమీకరించటానికి హోంమంత్రిత్వ శాఖ అనుమతి ఇచ్చింది. ఆగస్టు 2 న, పాకిస్తాన్ సైన్యం, ఉగ్రవాదులు కలిసి హింసను పెంచడానికి ప్రణాళికలు వేస్తున్నారనీ, "ఇటీవల యాత్రను లక్ష్యంగా చేసుకోవడానికి" ప్రయత్నించారనీ చెప్పారు. జమ్మూ కాశ్మీర్ ను వదలి వెళ్ళిపోవాలని స్థానిక, విదేశీ, విద్యార్థులు, పర్యాటకులకు భారత ప్రభుత్వం తెలియజేసింది. ఈ చర్యలు, జమ్మూ కాశ్మీర్ ప్రత్యేక హోదాను భారత్ త్వరలో రద్దు చేస్తుందనే భయాలను రేకెత్తించాయి. అయితే ఆగస్టు 3 న, ఒమర్ అబ్దుల్లా మాట్లాడుతూ, " రాజ్యాంగంలోని అధికరణం 35 ఎ ను పలుచన చేయడానికి గాని, డీలిమిటేషన్ను ప్రారంభించడానికి గాని, రాష్ట్రాన్ని మూడుముక్కలు చేయడానికి గానీ ఎటువంటి చర్యా తీసుకోవడం లేదని గవర్నర్ సత్య పాల్ మాలిక్ నాకు హామీ ఇచ్చారు." అని చెప్పాడు
ప్రస్తుతం అమల్లో ఉన్న 1954 అధ్యక్ష ఉత్తర్వులను అధిగమిస్తూ, రాజ్యాంగపు 370 వ అధికరణపు అధికారం కింద ఒక ఉత్తర్వు జారీ చేస్తూ, రాష్ట్రానికి మంజూరు చేసిన స్వయంప్రతిపత్తికి సంబంధించిన అన్ని నిబంధనలనూ భారత రాష్ట్రపతి రద్దు చేశారు. రాష్ట్రాన్ని రెండు కేంద్రపాలిత ప్రాంతాలుగా విభజించాలని కోరుతూ హోంమంత్రి భారత పార్లమెంటులో పునర్వ్యవస్థీకరణ బిల్లును ప్రవేశపెట్టారు. ఈ రెండు ప్రాంతాలకు విడివిడిగా ఒక లెఫ్టినెంట్ గవర్నరు ఉంటారు. జమ్మూ కశ్మీరుకు ఒకే సభ గల శాసనసభ ఉండగా, లడఖ్‌కు శాసనసభ ఉండదు. 370 అధికరణం కింద ప్రత్యేక హోదాను రద్దు చేయాలనే తీర్మానాన్ని, రాష్ట్ర పునర్వ్యవస్థీకరణకు సంబంధించిన బిల్లునూ రాజ్యసభ 2019 ఆగస్టు 5 న చర్చించి ఆమోదించింది. ఆగస్టు 6 న, లోక్‌సభ పునర్వ్యవస్థీకరణ బిల్లును, ఉపసంహరణకు సిఫార్సు చేసిన తీర్మానాన్నీ ఆమోదించింది. ఉపసంహరణ చట్టబద్ధంగానే ఉందా అనే దానిపై రాజ్యాంగ నిపుణులలో భిన్నాభిప్రాయాలు ఉన్నాయి.
370 అధికరణం రద్దుపై ప్రధాన ప్రతిపక్ష పార్టీ అయిన కాంగ్రెస్ పార్టీకి చెందిన నాయకులు భిన్నాభిప్రాయాలు వెలిబుచ్చారు. కాశ్మీరీ నాయకులు మెహబూబా ముఫ్తీ, ఒమర్ అబ్దుల్లాలను ప్రభుత్వం అరెస్టు చేయడాన్ని రాజస్థాన్ ముఖ్యమంత్రి అశోక్ గెహ్లోట్ వంటి కాంగ్రెస్ నాయకులు ఖండించారు. రాజస్థాన్ కాంగ్రెస్, గెహ్లాట్ మంత్రివర్గంలోని ఇతర నాయకులు ఈ రద్దును స్వాగతించారు. కాంగ్రెస్ నాయకుడు, పంజాబ్ ముఖ్యమంత్రి అమరీందర్ సింగ్, 370 అధికరణాన్ని ఉపసంహరించుకోవడం "పూర్తిగా రాజ్యాంగ విరుద్ధం" అని అన్నాడు. "ఇది ఒక చెడ్డ ఉదాహరణగా నిలుస్తుంది, ఎందుకంటే రాష్ట్రపతి పాలనను విధించడం ద్వారా కేంద్రం దేశంలోని ఏ రాష్ట్రాన్నైనా పునర్వ్యవస్థీకరించగలదు." 370 అధికరణం కు సంబంధించి, పంజాబులో ఎలాంటి వేడుకలు లేదా నిరసనలు జరపరాదని నిషేధించారు. రాష్ట్రంలో చదువుతున్న 8,000 మంది కాశ్మీరీ విద్యార్థులకు భద్రత పెంచాలని ఆదేశించింది.
ఉపసంహరణ తీర్మానాన్ని అంతర్జాతీయ మానవ హక్కుల సంఘాలు ఖండించాయి. కమ్యూనికేషన్ల కత్తిరింపు కారణంగా కాశ్మీర్ లోయలో స్పందన తెలియ రాలేదు. చాలా మంది హిందూ జాతీయవాదులు సంబరాలు జరుపుకున్నారు. కాశ్మీర్‌లో శాంతికి, ప్రజా శ్రేయస్సుకూ దారితీసే చర్యగా దీన్ని వర్ణించారు. భారతదేశం లోని రాజకీయ పార్టీలలో, అధికార భారతీయ జనతా పార్టీ, బహుజన్ సమాజ్ పార్టీ, ఆమ్ ఆద్మీ పార్టీ, ఎఐఎడిఎంకె, తెలుగు దేశం, శివసేనలు ఉపసంహరణకు మద్దతు ఇచ్చాయి. ఇండియన్ నేషనల్ కాంగ్రెస్, జమ్మూ కాశ్మీర్ నేషనల్ కాన్ఫరెన్స్, జమ్మూ కాశ్మీర్ పీపుల్స్ డెమోక్రటిక్ పార్టీ, తృణమూల్ కాంగ్రెస్, జనతాదళ్ , డిఎంకెలు వ్యతిరేకించాయి. లడఖ్‌ లోని కార్గిల్ ప్రాంతంలోని షియా ముస్లిం ప్రజలు దీని పట్ల నిరసన వ్యక్తం చేశారు; లడఖ్‌ బౌద్ధ సమాజం ఈ నిర్ణయానికి మద్దతు ఇచ్చింది.
స్థానిక కాశ్మీర్ జర్నలిస్టులతో పాటు, అనేక భారతీయ వార్తాపత్రికలు, టెలివిజన్ స్టేషన్ల సంపాదకులు, ముస్లింల మెజారిటీ కాశ్మీర్ లోయలో శ్రీనగర్ లోని కొన్ని బ్లాక్‌లు మినహా, మరెక్కడి నుండి తమ బృందాలు నివేదికలను పంపలేకపోయాయని ఫిర్యాదు చేశారు. అయితే, టైమ్స్ నౌ ఇంగ్లీష్ న్యూస్ ఛానల్ మేనేజింగ్ ఎడిటర్ నావికా కుమార్ మాట్లాడుతూ, "మా ఛానెల్ కాశ్మీర్ నుండి ప్రసారాలు చెయ్యడంలో పెద్దగా ఆంక్షలు ఎదుర్కోలేదు. విలేకరులు ఉపగ్రహ-అనుసంధానముండే ఓబి వ్యాన్ల ద్వారా ఫీడ్లను పంపుతున్నారు" అని అన్నట్లుగా రాయిటర్స్ తెలిపింది . టైమ్స్ నౌతో పాటు భారతదేశంలోని మరికొన్ని మీడియా గ్రూపులు "అనుకూలవాదుల"నే విమర్శలున్నాయి. "వారు ప్రభుత్వానికి భయపడుతున్నట్లు కనిపిస్తున్నారు" అని ఇద్దరు మాజీ భారత ప్రధానమంత్రుల వద్ద మీడియా సలహాదారుగా పనిచేసిన హెచ్కే దువా అన్నాడు.
దేశవిభజన నాటి నుండి, భారతదేశంలోని హిందుత్వ సంస్థలు జమ్మూ కాశ్మీర్ భారతదేశంలో అంతర్భాగమైన, విడదీయరాని భాగమని పేర్కొంటున్నాయి. గత ఎన్నికల మ్యానిఫెస్టోల్లో మాదిరిగానే, 2019 భారత సార్వత్రిక ఎన్నికల్లో కూడా భారతీయ జనతా పార్టీ తన ప్రచార వాగ్దానాలలో జమ్మూ కాశ్మీర్‌ ఏకీకరణను చేర్చింది. ఆ ఎన్నికల్లో బిజెపి, దాని మిత్రపక్షాలు భారీ మెజారిటీని సాధించాయి. భారత రాజ్యాంగంలోని అన్ని నిబంధనలను జమ్మూ కాశ్మీర్‌కు వర్తించేలా 1954 ఉత్తర్వులను అధిగమిస్తూ భారతదేశం 2019 ఆగస్టు 5 న రాష్ట్రపతి ఉత్తర్వులు జారీ చేసింది. పార్లమెంటు ఉభయ సభలలో ఆమోదించిన తీర్మానాలను అనుసరించి, భారత రాష్ట్రపతి ఆగస్టు 6 న 370 అధికరణం లోని 1 వ నిబంధన మినహా మిగతా అన్ని ఉత్తర్వులు పనిచేయనివిగా ప్రకటించారు.
ఆగస్టు 5 ఉపసంహరణ ప్రకటనకు ముందు, ముస్లింలు మెజారిటీగా ఉన్న కాశ్మీర్ లోయ, హిందూ-మెజారిటీ గల జమ్మూ ప్రాంతం, బౌద్ధ-మెజారిటీ గల లడఖ్ ప్రాంతాల్లో సెక్షన్ 144 విధించారు. శ్రీనగర్ ప్రాంతంలో ఇప్పటికే ఉన్న లాక్డౌన్ చాలా తీవ్రంగా ఉంది, ఇక్కడ "ప్రజలు కర్ఫ్యూ నీడన, భారీ భద్రతా సిబ్బంది ఉనికిలో నివసించడానికి అలవాటు పడ్డారు" అని ది గార్డియన్ వార్తాపత్రిక పేర్కొంది. రోడ్లపై ప్రతి కొన్ని వందల మీటర్లకు కాంక్రీట్ బారికేడ్లు పెట్టారు. అన్ని విద్యాసంస్థలు, దుకాణాలు, క్లినిక్‌లను మూసివేసారు. జమ్మూ కాశ్మీర్ అంతటా రెడ్ అలర్ట్ ప్రకటించారు. జమ్మూ ప్రాంతం లోని కొన్ని జిల్లాల్లో 2019 ఆగస్టు 10 నుండి సెక్షన్ 144 ను ఎత్తివేసి పాఠశాలలను తిరిగి తెరిచారు.
ఆగస్టు 15 రోజును లడఖ్ తన 'మొదటి స్వాతంత్ర్య దినోత్సవం' గా గుర్తించింది. ప్రధానమంత్రి నరేంద్ర మోడీకి కృతజ్ఞతలు తెలుపుతూ, కేంద్ర పాలితప్రాంత హోదా కోసం ఆందోళన చేస్తూ మరణించిన నలుగురు యువ కార్యకర్తలను స్మరించుకుంటూ బ్యానర్లు పెట్టారు. శ్రీనగర్ వివక్షాపూరిత చట్టాల బాధితులైన గుజ్జర్ బకర్వాల్స్, సిక్కులు, వాల్మీకీలు, పశ్చిమ పాకిస్తాన్ శరణార్థులు కూడా జమ్మూలో ఇలాంటి వేడుకలు జరుపుకున్నారు. నిధులు, వనరుల కేటాయింపులో జమ్మూను ఎప్పుడూ విస్మరిస్తారని జమ్మూ నివాసులు భావిస్తూంటారు. ఈ పునర్వ్యవస్థీకరణతో జమ్మూకు అభివృద్ధి వస్తుందని వారు ఆశించారు. జమ్మూలోని కాశ్మీరీ పండిట్ శరణార్థులు పునరావాసం కోసం ఆశలు పెట్టుకున్నారు.
అందువల్ల, 370 అధికరణం ని పనిచేయనిదిగా ప్రకటించడానికి అవసరమైన సిఫారసును రాష్ట్రపతికి చెయ్యాలని భారత హోంమంత్రి రాజ్యసభలో ఒక తీర్మానాన్ని ప్రవేశపెట్టాడు. తదనంతరం, 370 అధికరణం కింద ప్రత్యేక హోదాను రద్దు చేయాలని కోరుతున్న చట్టబద్ధమైన తీర్మానం, రాష్ట్ర పునర్వ్యవస్థీకరణకు సంబంధించిన బిల్లును రాజ్యసభ 2019 ఆగస్టు 5 న 125 అనుకూల వోట్లు, 61 వ్యతిరేక వోట్లతో ఆమోదించింది. ఆగస్టు 6 న, పునర్వ్యవస్థీకరణకు సంబంధించిన బిల్లును లోక్సభ చర్చించి, 370 అనుకూల వోట్లు, 70 వ్యతిరేక వోట్లతో ఆమోదించింది. ఉపసంహరణను సిఫార్సు చేసే తీర్మానాన్ని 351 అనుకూల, 72 వ్యతిరేక వోట్లతో ఆమోదించింది.
భారత ప్రభుత్వ నిర్ణయానికి నిరసనగా న్యూ ఢిల్లీలో వందలాది మంది నిరసన వ్యక్తం చేశారు. దీనిని "భారత ప్రజాస్వామ్యం మరణం" అని పిలిచారు. తన నిర్ణయాన్ని పునఃపరిశీలించాలని నిరసనకారులు భారత ప్రభుత్వాన్ని కోరారు. భారత ప్రభుత్వ చర్యను "భారత రాజ్యాంగంపై దాడి" అని కమ్యూనిస్ట్ పార్టీ ఆఫ్ ఇండియా ప్రధాన కార్యదర్శి డి. రాజా పేర్కొన్నాడు. ద్రవిడ మున్నేట కజగం పార్టీ నాయకుడు ఎంకే స్టాలిన్‌తో పాటు పశ్చిమ బెంగాల్ లోని అఖిల భారత తృణమూల్ కాంగ్రెస్ పార్టీ నాయకుడు డెరెక్ ఓబ్రెయిన్ ఈ రద్దును వ్యతిరేకించారు. స్టాలిన్ ఈ చర్యను "ప్రజాస్వామ్యం హత్య" అనగా, ఓబ్రయన్ దీనిని "విధానపరమైన హరాకిరి" అని అన్నాడు.
వైయస్ఆర్ కాంగ్రెస్ పార్టీ పార్లమెంటరీ పార్టీ నాయకుడు వి. విజయసాయిరెడ్డి 370 అధికరణాన్ని రద్దు చేయడాన్ని సమర్థించాడు. అమిత్ షాది "సాహసోపేతమైన, ధైర్యమైన" చర్యగా పేర్కొన్నాడు. తెలుగు దేశం పార్టీ పార్లమెంటు సభ్యుడు కనకమేడల రవీంద్ర కుమార్ మాట్లాడుతూ, "దీనిని బలంగా అమలు చేస్తే నేను హోంమంత్రిని, ప్రధానిని అభినందిస్తాను. జమ్మూ కాశ్మీరు ప్రజలు ప్రస్తుత ఉద్రిక్తత నుండి విముక్తి పొందాలి. సంతోషంగా జీవిస్తూ దేశంలో మమేకమై పోవాలి " అంటూ ఈ చర్యను స్వాగతించాడు. బిజూ జనతాదళ్, అఖిల భారత అన్నా ద్రవిడ మున్నేట కజగం పార్టీ కూడా జమ్మూ కాశ్మీర్ ప్రత్యేక హోదాను రద్దు చేయడానికి మద్దతు ఇచ్చాయి.
2020 జనవరి 13 న, రాయిటర్స్ రాసిన ఒక కథనం, కాశ్మీర్‌లో ఇంటర్నెట్ సేవలను పూర్తిగా పునరుద్ధరించలేదని, ఇంటర్నెట్‌ను ఉపయోగించడం కోసం కాశ్మీరీలు రద్దీగా ఉండే రైలెక్కి, సమీప పట్టణమైన బనిహాల్‌కు వెళ్తున్నారని, అక్కడి సైబర్‌కాఫ్స్‌లో గంటకు 300 రూపాయలు పెట్టి ఇంటర్నెట్టును వినియోగించుకుంటున్నారనీ రాసింది. ఆ రైలును 'ఇంటర్నెట్ ఎక్స్‌ప్రెస్' అని అంటారని కూడా రాసింది . దిగ్బంధనం వలన దాదాపు 5,00,000 ఉద్యోగాలు పోయాయని కాశ్మీర్ ఛాంబర్ ఆఫ్ కామర్స్ అండ్ ఇండస్ట్రీ వైస్ ప్రెసిడెంట్ మజీద్ మీర్ పేర్కొంటూ, "ఆర్థిక వ్యవస్థకు కోలుకోలేని దెబ్బ ఇది" అని అన్నాడు
లడఖ్ నియోజకవర్గం లోక్‌సభ సభ్యుడు, జమ్యాంగ్ త్సేరింగ్ నాంగ్యాల్, 370 అధికరణాన్ని రద్దు చేయడం, ప్రత్యేక లడఖ్ కేంద్ర పాలిత ప్రాంతాన్ని ఏర్పాటు చేయడాన్ని ప్రశంసించాడు. ఈ చర్య ఉద్యోగాలను, అభివృద్ధిని ప్రోత్సహిస్తుందని అతడు ఆశించాడు. "కాశ్మీర్ కింద, మన అభివృద్ధి, మన రాజకీయ ఆకాంక్ష, మన గుర్తింపు, మన భాష, ఇవన్నీ పోగొట్టుకున్నామంటే, అది 370 అధికరణం కారణంగానే. దానికి కాంగ్రెస్ పార్టీ బాధ్యత వహించాలి" అని ఆయన అన్నాడు. ఈ చర్యకు కార్గిల్‌తో సహా లడఖ్‌లోని అన్ని ప్రాంతాల నుండి మద్దతు ఉందని నామ్‌గ్యాల్ చెప్పారు.